Гліністы сланец

Гліністы сланец — асадкавая горная парода, якая складаецца з гліністых мінералаў (галоўным чынам розных гідраслюд, хларыта і інш), часцінкі якіх звычайна арыентаваны строга паралельна. У выніку такой будовы гліністы сланец набывае выразную сланцаватасць, г.зн. здольнасць расколвацца на тонкія пласцінкі.  Утвараецца ў выніку ўшчыльнення глін і частковай іх перакрышталізацыі пры апусканні на значныя глыбіні і ўздзеяння дынамаметамарфізма. Пры далейшай змене ператвараецца ў філіты або хларытавыя сланцы.

Катэгорыя:Горныя пароды